‘CPN’ทัวร์จีนฉลุย 2ฟันด์มาชมบริษัท
CPN เผยผลโรดโชว์กับ ตลท.ที่เซี่ยงไฮ้ 2 กองทุนจีนขนาดใหญ่ติดต่อขอเยี่ยมกิจการ
22 ก.ย. 2555

CPN เผยผลโรดโชว์กับ ตลท.ที่เซี่ยงไฮ้ 2 กองทุนจีนขนาดใหญ่ติดต่อขอเยี่ยมกิจการ
นายนริศ เชยกลิ่น รองกรรมการผู้จัดการใหญ่ สายการเงินและบัญชี บริษัท เซ็นทรัลพัฒนา (CPN) เปิดเผยว่า บริษัทได้รับการติดต่อจากกองทุนเอกชนขนาดใหญ่ของจีน 2 แห่ง ขอมาเยี่ยมชมการดำเนินงานของบริษัทที่ไทย หลังร่วมเดินทางไปนำเสนอข้อมูล (โรดโชว์) กับ ตลาดหลักทรัพย์แห่งประเทศไทย (ตลท.) ที่เมืองเซี่ยงไฮ้เมื่อต้นสัปดาห์ที่ผ่าน
“กองทุนจีนส่วนใหญ่กำลังสนใจตลาดหุ้นในประเทศเกิดใหม่ โดยเฉพาะในกลุ่มอาเซียน เนื่องจากมีการเติบโตจากการบริโภคภายในประเทศมาก ซึ่งที่ผ่านมาเป็นเรื่องแปลกมากที่กองทุนส่วนใหญ่ลงทุนในกลุ่มเอเชียด้วยกันเองน้อยมาก หรือบางแห่งก็ลงทุนหุ้นขนาดใหญ่และมีสัดส่วนที่น้อยอยู่ เพราะเน้นลงทุนในประเทศและลงทุนหุ้นสหรัฐหรือละตินอเมริกา” นายนริศ กล่าว
ทั้งนี้ ที่ผ่านมากองทุนของจีนรู้จักบริษัทน้อยมาก ส่วนใหญ่รู้จักผ่านหน้าจอโทรทัศน์เท่านั้น ดังนั้น ถือเป็นเรื่องดีมากที่ ตลท. ได้พาบริษัทจดทะเบียน (บจ.) ไปพบกับนักลงทุนโดยตรง เพราะไปกับหน่วยงานของทางการ ทำให้ บจ.ได้รับความน่าเชื่อถือจากนักลงทุน 
นายนริศ กล่าวต่อว่า บริษัทกำลังพิจารณาเรื่องการบริหารสภาพคล่องเพื่อรองรับแผนการขยายสาขาใหม่ปีละ 34 แห่ง หรือใช้เงินลงทุนประมาณปีละ 1.21.3 หมื่นล้านบาท โดยเบื้องต้นจะขยายกองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) ลงใช้สินทรัพย์ศูนย์การค้า ที่ จ.เชียงใหม่ ภายในต้นปีหน้า 
นอกจากนี้ กำลังพิจารณานำสินทรัพย์โรงแรมของ CPN 2 แห่ง เข้าในกองทุนรวมสิทธิการเช่าอสังหาริมทรัพย์โรงแรมและรีสอร์ตในเครือฯ (CTARAF) หรือจะเปิดกองใหม่ในปี 2557